b'\n_START_ARTICLE_\nKupumelonikaktus\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nKupumelonikaktuksen varsi on voimakkaasti painuneen pallon muotoinen tai puolipallomainen, enint\xc3\xa4\xc3\xa4n kymmenen sentin korkuinen. Varressa on 11\xe2\x80\x9314 matalaa uurretta. Piikit ovat tummanruskeat, harmahtavat. Areolissa on yksi noin kahden senttimetrin pituinen keskipiikki ja 8\xe2\x80\x9311 s\xc3\xa4teitt\xc3\xa4ispiikki\xc3\xa4, jotka ovat suoria tai hiukan k\xc3\xa4yristyneit\xc3\xa4 ja jopa 35 mm pitki\xc3\xa4. Kefalio voi saavuttaa nelj\xc3\xa4n senttimetrin korekuden, ja siin\xc3\xa4 on tummanpunaisia sukasia ja runsaasti valkoista villakarvaa. Kukat ovat sinipunaisia tai magentanpunaisia ja sentin levyisi\xc3\xa4. Hedelm\xc3\xa4 on enint\xc3\xa4\xc3\xa4n 18 mm pitk\xc3\xa4.\n_START_SECTION_\nLevinneisyys\n_START_PARAGRAPH_\nKupumelonikaktus on kotoisin Brasilian Bahian osavaltiosta, sen kaakkoisosasta. Se on kotiseudullaan vakavasti uhattu kasvupaikkojensa tuhoamisen vuoksi.'